પાટણ ચાણસ્મા હાઇવે પર શંકાસ્પદ જીરુનો જથ્થો ભરેલા કન્ટેનર પસાર થવાના હોવાની બાતમી પાટણ ફુડ એન્ડ ડ્રગ્સ વિભાગને મળતા ટીમે રાજપુર ગામના પાટિયા પાસે વોચ ગોઠવી હતી તે દરમિયાન બે કન્ટેનર પસાર થતા પાટણ એલસીબીની મદદથી ટીમે રોકાવી સર્ચ તપાસ કરતાં આ કન્ટેનર ઊંઝાથી ભરવામાં આવેલા છે અને તે મુન્દ્રા ખાતે લઈ જવામાં આવી રહ્યા હતા તેવી જાણકારી મળી હતી. જેને પગલે બંને કંટેનરોને મોડી સાંજે ફૂડ એન્ડ ડ્રગ્સ વિભાગની ટીમ પરત ઊંઝા લઈ જવા રવાના થઈ હતી. જો કે આટલી મોટી માત્રામાં ૩૦ ટન જીરૂનો જથ્થા સાથે બે કન્ટેનર ઝડપી લેતાં ચકચાર મચી છે.